Държавен вестник, бр. 65, 2010 г., стр. 77

БРОЙ  65	
Д Ъ Р Ж А В Е Н  В Е С Т Н И К 	
СТР.  77  
2.2.1.1. Дейността по гръдна хирургия на 
трето ниво може да се изпълнява и от клиники 
(отделения), които не са структури на универ­
ситетски болници, но имат регламентирани 
взаимоотношения в тази област с регионалния 
медицински университет.
2.2.1.2. Началникът на клиниката (отде­
лението) трябва да е хабилитирано лице със 
специалност „Гръдна хирургия“, за предпочи­
тане със сертификат от Европейския борд на 
торакалните и кардиоваскуларните хирурзи. 
Той ръководи пряката клинична дейност и 
отговаря за нейното качество, за обучението 
и научноизследователската дейност на екипа.
2.2.1.3. Клиниката (отделението) трябва да 
има ясно определени институционални ресурси 
и да е осигурена с необходимите финансови 
средства, за да осъществява дейността си на 
високоспециализирано ниво. 
2.2.2. Отделението по гръдна хирургия на 
второ ниво осъществява: 
• планова и спешна „голяма“, „средна“ и 
„малка“ торакална хирургия по т. II, III и IV, 
както и еднодневна торакална хирургия, съ­
гласно приложение № 1;
• обучение на специализанти по гръдна 
хирургия и продължително обучение.
2.2.2.1. Началникът на отделението трябва 
да има специалност по гръдна хирургия, за 
предпочитане със сертификат от Европейския 
борд на торакалните и кардиоваскуларните 
хирурзи. Началникът трябва да има минимум 
5-годишен опит по специалността и да работи 
предимно (>50%) гръдна хирургия. 
2.2.2.2. Отделението трябва да има ясно 
определени институционални ресурси и да е 
осигурено с необходимите финансови средства, 
за да осъществява дейността си на нивото на 
този стандарт.
2.3. Институционални ресурси:
2.3.1. Хирурзи:
2.3.1.1. В Клиниката (отделението) по гръдна 
хирургия от трето ниво  работят най-малко 
четирима лекари, от които трима с придобита 
медицинска специалност по гръдна хирургия.
2.3.1.2. В Клиниката (отделението) по гръдна 
хирургия от второ ниво  работят най-малко 
трима лекари, от които двама с придобита 
медицинска специалност по гръдна хирургия.
2.3.1.3. Персоналът на клиниката/отделени­
ето по гръдна хирургия от трето ниво следва 
да е еквивалентен на изискването: 150 големи 
торакални операции за година. 
2.3.1.4. Дежурни лекари да осигуряват де­
нонощно адекватни и непрекъснати грижи за 
пациентите. 
2.3.1.5. Оперативен екип на разположение за 
осигуряване извършването на спешни операции. 
2.3.1.6. Лекарите от клиниките трябва да 
бъдат ангажирани в научноизследователска 
дейност.
2.3.2. Операционен блок:
2.3.2.1. Една операционна зала за клини­
ка/отделение по гръдна хирургия трябва да е 
разчетена на 300 големи торакални операции 
за една година. 
2.3.2.2. Напълно оборудваната операционна 
зала задължително включва стандартни набори 
за видеоасистирана торакоскопска хирургия и 
медиастиноскопия. 
2.3.2.3. Задължително е наличието на една 
допълнителна операционна зала за малки гръдни 
интервенции.
2.3.2.4. Необходима апаратура в клиниката 
(отделението) по гръдна хирургия от трето 
ниво – операционни маси 2 бр., операци­
онни лампи – 2 бр., три сета операционни 
инструменти за гръдна хирургия, апаратура за 
видеоасистирана торакоскопия, апаратура за 
бронхоскопия (препоръчително).
2.3.2.5. Необходима апаратура в клиниката 
(отделението) по гръдна хирургия от второ 
ниво – операционни маси 1 бр., операционни 
лампи – 1 бр., 2 сета операционни инструменти 
за гръдна хирургия, апаратура за видеоаси­
стирана торакоскопия 1 бр. и апаратура за 
бронхоскопия (препоръчително).
2.3.3. Други условия: 
2.3.3.1. При извършване на дейност от трето 
ниво по гръдна хирургия в лечебното заведение 
за болнична помощ трябва да има разкрита 
клиника (отделение) за интензивно лечение, 
в която да бъдат обособени по 1 легло за 100 
големи торакални операции на година.
2.3.3.2. При извършване на дейност от второ 
ниво в лечебното заведение за болнична помощ 
трябва да има разкрита клиника (отделение) 
за интензивно лечение, в която да бъдат обо­
собени по 1 легло за 100 големи торакални 
операции на година. 
2.3.4. Грижи в клиниката/отделението:
2.3.4.1. Клиниката/отделението по гръдна 
хирургия е разчетена на 4 – 6 легла за 100 
големи торакални операции за година.
2.3.4.2. Грижите за болните се полагат от 
квалифициран екип, включващ лекари, ме­
дицински сестри, физиотерапевти, както и 
помощен персонал.
2.3.4.3. Задължително е наличието на асеп­
тична и септична превързочна стая. Минимум 
една единична стая трябва да е на разположе­
ние за полагане на грижи при септични или 
инфекциозни болни. 
2.3.5. Амбулаторни болни. 
Трябва да бъдат осигурени достатъчно 
помещения за амбулаторни прегледи в непо­
средствена близост до рентгеновото отделение.
2.3.6. Болнични диагностични звена.
2.3.6.1. Клиниката/отделението по гръдна 
хирургия на второ ниво трябва да има на раз­
положение:
• клинична лаборатория II ниво, разполо­
жена на територията на лечебното заведение;